Pohrebné a pietne miesta prvej svetovej vojny (západný front)

Pohrebné a pietne miesta prvej svetovej vojny (západný front) je názov zdieľaných pamiatok v 139 lokalitách na území Francúzska a Belgicka zapísaných od júla 2023 na zozname svetového dedičstva UNESCO.https://whc.unesco.org/en/list/1567 

Nachádzajú sa v belgických provinciích Západné Flámsko, Hennegavsko, Lutyšsko, Luxembourg, Namursko a francúzskych regiónoch Hauts-de-France, Grand Est a Île-de-France. Patrí k ním i Československý vojenský cintorín La Targette.

Zápis na zoznam UNESCO bol s textom: „Po celom západnom fronte prvej svetovej vojny, ktorý sa tiahol v dlĺžke asi 700 km od Severného mora k francúzsko-švajčiarskej hranici, rad 139 pohrebných a pamätných miest svedčí o spoločnej túžbe rôznych strán zapojených do konfliktu uctiť svoje deti, ktoré padli v bitke. Tento cieľ má podobu jednotlivých hrobov a/alebo pomníkov s menami nezvestných. Špeciálne vytvorené miesta sú venované meditácii, spomienkam a poctám. Okrem rozmanitosti vo veľkosti, umiestnení a designu existuje jasná túžba vytvoriť priestory, ktoré sú hodné obetí. To sa odráža ako vo výbere ušľachtilých materiálov, tak i v zapojení renomovaných architektov, botanikov, záhradných architektov a umelcov, aby navrhli miesta výnimočné architektonickej, umeleckej a krajinárskej kvality. Tieto miesta denne navštevujú pútnici, individuálni návštevníci, oficiálne delegácie, školské skupiny, zástupcovia miestnych komunít a potomkovia padlých. Vydávajú svedectvá o pohrebných a spomienkových praktikách, ktoré sú aktuálne i dnes, pretože pozostatky objavené náhodne alebo pri archeologických vykopávkach sú tu stále so všetkými poctami pochovávané. Tieto pamätné miesta predstavujú dedičstvo, ktoré patrí takmer doslova celému svetu a šíri stále aktuálne posolstvo o uzmierení.“

 Fotogaléria 

 Referencie 

 Iné projekty 

 Externé odkazy 
 UNESCO

 Zdroj 

Kategória:Lokality Svetového dedičstva v Belgicku
Kategória:Lokality Svetového dedičstva vo Francúzsku
Kategória:Západný front prvej svetovej vojny